Document ID: 32005R0892

KOMISJONI MÄÄRUS (EÜ) nr 892/2005,
14. juuni 2005,
millega muudetakse määrust (EÜ) nr 462/2005 seoses alalise pakkumismenetlusega hõlmatud Saksa sekkumisameti valduses oleva rukki eksportimiseks ette nähtud kogusega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
ning arvestades järgmist:
(1)
Komisjoni määruses (EMÜ) nr 2131/93 (2) sätestatakse sekkumisametite valduses oleva teravilja müümise kord ja tingimused.
(2)
Määruses (EÜ) nr 462/2005 (3) on avatud alaline pakkumismenetlus Saksa sekkumisameti valduses oleva 1 000 693 tonni rukki eksportimiseks.
(3)
Saksamaa teatas komisjonile oma sekkumisameti kavatsusest suurendada 300 000 tonni võrra pakkumismenetluses oleva koguse eksporti. Praegust turuolukorda arvesse võttes tuleks Saksamaa palve vastu võtta.
(4)
Võttes arvesse pakkumismenetluses olevate koguste suurendamist, näib olevat vajalik muuta määruse (EÜ) nr 462/2005 I lisas osutatud ladustamispiirkondade kaupa ladustatud koguseid.
(5)
Seetõttu tuleks määrust (EÜ) nr 462/2005 vastavalt muuta.
(6)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 462/2005 muudetakse järgmiselt.
1.
Artikkel 2 asendatakse järgmise tekstiga:
“Artikkel 2
1. Pakkumismenetlus hõlmab kuni 1 300 693 tonni rukki eksportimist kõikidesse kolmandatesse riikidesse, välja arvatud Albaaniasse, Bulgaariasse, Kanadasse, Horvaatiasse, endisesse Jugoslaavia Makedoonia Vabariiki, Bosniasse ja Hertsegoviinasse, Ameerika Ühendriikidesse, Liechtensteini, Mehhikosse, Rumeeniasse, Serbiasse ja Montenegrosse (4) ning Šveitsi.
2. 1 300 693 tonni rukki ladustamispiirkonnad on nimetatud I lisas.
2.
I lisa asendatakse käesoleva määruse lisas toodud tekstiga.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. juuni 2005

Labels: 3
18
17